Vrou se liggaam naby treinspoor gevind | Maroela Media
Sers. Mmako Mophiring, woordvoerder van die polisie, het gesê die vrou se liggaam is Saterdagmiddag gevind deur 'n groep mans wat in die area gejag het. "Sy het 'n bruin hoed en blou pantoffels aangehad en daar was 'n kombers om haar lyf gebind."
Volgens Mophiring het die vrou geen sigbare beserings gehad nie en word daar geen vuilspel in die stadium vermoed nie. 'n Geregtelike doodsondersoek is geopen om die vrou se oorsaak van dood te bepaal.
Mophiring het gesê 'n 35-jarige man is intussen in 'n afsonderlike voorval dood nadat hy keelaf gesny is met 'n gebreekte bierbottel in Bohlokong. Volgens Mophiring het 'n buurman die oorledene in 'n plas bloed aangetref en die polisie ontbied. "Roof is na bewering die motief vir die moord." Die polisie ondersoek 'n saak van moord en niemand is nog in hegtenis geneem in verband met die voorval nie.
Volgens Mophiring is 'n man intussen in dieselfde gebied in hegtenis geneem nadat hy glo 'n 58-jarige gestremde vrou verkrag het. Volgens Mophiring het die slagoffer die man geken aangesien hy glo vir haar hout gekap het. Die man het die vrou glo in haar kombuis verkrag.
"Hy het glo ook twee van haar tande met 'n tang verwyder. Sy het om hulp geskree en bure het die man op heterdaad betrap. Hulle het die man in die huis toegesluit en die polisie ontbied," het Mophiring gesê.
Volgens Mophiring is die man onlangs uit die tronk vrygelaat nadat hy 'n vonnis van sewe jaar uitgedien het vir verkragting. Die 26-jarige verdagte sal Maandag in die Bethlehem-landdroshof verskyn op aanklag van verkragting.
Bethlehem moord Vrystaat
7 jaar in die tronk…. kom uit en verkrag maar weer… doe blixems moet toegesluit word en die sleutels